open-index/open-wikipedia-markdown huggingface dataset:
Sven Tunberg

**''Sven'' August Daniel Tunberg** (1. helmikuuta 1882 Öglunda, Länsi-Götanmaa - 5. joulukuuta 1954) oli ruotsalainen historioitsija.

Tunbergista valmistui filosofian tohtori Uppsalasta 1911. Samana vuonna hänestä tuli historian dosentti ja vuonna 1919 Tukholman yliopiston historian professori. Tukholmassa hän myös oli myös yliopiston rehtorina 1927–1949.

Tunberg oli *[[Historisk tidskrift]]in* toimittaja 1921–1933, myöhempinä vuosina Yngve Lorentsin kanssa. Hänen tieteellinen teoksensa käsittelevät muun muassa keskiaikaa. Hän löysi Firenze-listan Italiasta 1900-luvun alussa.

Hän oli mukana Samfundet Nordens Frihetissä.

## Teokset
* *Studier i Skandinaviens äldsta politiska indelning* (1911)
* "Till den svenska ständerstatens äldsta historia" (*Historisk Tidskrift* 1917)
* "Riksdagens uppkomst och utveckling intill medeltidens slut" (*Sveriges riksdag* I, 1931)
* "Äldre medeltiden" (*Sveriges riksdag* II, 1926)
* *Västerås riksdag* (1915)
* *Sigismund och Sverige* (2 bd, 1917-18)

## Lähteet
* https://runeberg.org/vemardet/1943/0844.html

## Aiheesta muualla
* ''Helsingia Major. Det stora Helsingland''
* ''Erik den helige, Sveriges helgonkonung''
Karl Drais

**Karl Drais** (29. huhtikuuta 1785 Karlsruhe – 10. joulukuuta 1851 Karlsruhe) oli saksalainen keksijä, joka kehitti muun muassa potkupyörän.

Drais syntyi aristokraattiseen perheeseen Karlsruhessa vuonna 1785. Hän opiskeli matematiikkaa, fysiikkaa ja arkkitehtuuria Heidelbergin yliopistossa vuosina 1803–1805. Drais työskenteli metsätalouden parissa vuoteen 1810 asti, minkä jälkeen hän keskittyi keksintöihinsä. Hän muun muassa kehitti vuonna 1812 laitteen, jolla pianomusiikkia voitiin tallentaa paperille. Draisin ehkä merkittävin keksintö oli 12. kesäkuuta 1817 julkistettu potkupyörä, polkupyörän esiaste, mistä Badenin suurherttua Kaarle palkitsi hänet eläkkeellä ja professuurilla.

Drais lähti vuonna 1822 Brasiliaan, jossa hän työskenteli maanmittarina. Hän palasi Saksaan vuonna 1827 ja jatkoi keksintöjen tekoa. Drais kehitti 16-kirjaimisen pikakirjoituskoneen vuonna 1827 ja teki kokeita jaloilla toimivasta rautatiekiskoilla liikkuvasta kulkuvälineestä. Resiinan nimi juontuukin Draisin nimestä (ranskaksi, englanniksi ja saksaksi *draisine*).

Demokratian kannattajana tunnettu Drais tuki Badenissa nousutta vallankumousta 1849, mutta rojalistien voitettua hänen varallisuutensa takavarikoitiin. Drais kuoli pennittömänä Karlsruhessa vuonna 1851.

## Lähteet
Stig Jägerskiöld

**Stig Axel Fridolf Jägerskiöld** (20. huhtikuuta 1911 Göteborg – 14. syyskuuta 1997 Danderyd) oli ruotsalainen oikeustieteen professori ja historioitsija.

Stig Jägerskiöld oli eläintieteilijä Leonard Jägerskiöldin poika. Vuonna 1950 hän meni naimisiin kauppiaan tyttären Marianne Propstin kanssa. 

Vuonna 1937 Jägerskiödistä tuli historian dosentti kun hän väitteli tohtoriksi Uppsalan yliopistossa teoksellaan *Sverige och Europa 1716-1718: studier i Karl XII:s och Görtz utrikespolitik*. Seuraavana vuonna hänestä tehtiin Ruotsin ulkoministeriön attasea. Vuosina 1939–1940 hän oli lehdistöattasea Helsingissä. 

Jägerskiöld luki samaan aikaan oikeustiedettä ja aloitti uransa Tukholman yliopistossa 1940-luvulla. Vuonna 1960 hänestä tuli Lundin yliopiston professori. Hän kirjoitti biografian sukulaisestaan Gustaf Mannerheimista.   

## Teokset
* *Folkrätt och inomstatlig rätt* (1955)
* *Svensk tjänstemannarätt* (1956-59)
* *Allmän förvaltningsrätt* (1958)
* *Från prästskola till enhetsskola* (1958)
* *Ett folkrättsbrott och dess bedömning år 1690* (1962)
* *Juridik och politik* (1963)
* *Om krigsfångar, krigsockupation och jurisdiktionsrätt* (1964) 
* *Att skriva en biografi*
* *Den historiska skolan i Sverige* (1982)
* *Handbok i folkrätt under neutralitet och krig* (1971)
* *Sanning och sägen om Karl XII:s död* (1941, Nils Ahnlundin kanssa).

### Mannerheim-biografia
* *Nuori Mannerheim (Den ynge Mannerheim)*. Suomentanut Sirkka Rapola. Otava, 1964.
* *Gustaf Mannerheim 1906–1917*. Suomentanut Sirkka Rapola. Otava, 1965.
* *Mannerheim 1918*. Suomentanut Sirkka Rapola. Otava, 1967.
* *Valtionhoitaja Mannerheim (Riksföreståndaren Gustaf Mannerheim)*. Suomentanut Sirkka Rapola. Otava, 1969.
* *Mannerheim rauhan vuosina 1920–1939 (Mannerheim mellan världskrigen 1920–1939)*. Suomentanut Kai Kaila. Otava, 1973.
* *Talvisodan ylipäällikkö: sotamarsalkka Gustaf Mannerheim 1939–1941 (Fältmarskalken: Gustaf Mannerheim 1939–1941)*. Suomentanut Kai Kaila. Otava, 1976.
* *Suomen marsalkka: Gustaf Mannerheim 1941–1944 (Marskalken av Finland: Gustaf Mannerheim 1941–1944)*. Suomentanut Heikki Eskelinen. Otava, 1981.
* *Viimeiset vuodet: Gustaf Mannerheim 1944–1951 (Från krig till fred: Gustaf Mannerheim 1944–1951)*. Suomentanut Heikki Eskelinen. Otava, 1982.
* *Gustaf Mannerheim 1867–1951*. Suomentanut Kalle Salo. Otava, 1983.
* Gustaf Mannerheim: *Kirjeitä seitsemän vuosikymmenen ajalta (Brev från sju årstionden)*. Toimittaneet Stig Jägerskiöld, Aili Palmén, Sirkka Rapola, Kai Kaila ja Heikki Eskelinen. Otava, 1983.

## Katso myös
*Jägerskiöld

## Lähteet
**Vem är det 1961*
*Holger Carlsson, *Nazismen i Sverige*, ss. 136-139, (Sthlm 1942)
*Tom Flensburg, *Svenska Män och Kvinnor 4*, s. 143, (Sthlm 1948)

### Viitteet
Dunedin Thunder

**Dunedin Thunder** on uusiseelantilainen jääkiekkoseura, joka on kotoisin Dunedinista. Seura pelaa Uuden-Seelannin pääsarjaa NZIHL:ää. Kaudella 2011–2012 joukkueessa pelasi useita suomalaisia pelaajia.

## Joukkue
### Hyökkääjät
* Jerreau Hohaia
* Heath Dunlop
* Luke Pickering
* Paris Heyd
* Andre Robkhand
* Matt Enright
* Remy Sandoy
* Dane Dunlop
* Bradley Apps
* Matti Haapakoski
* Joni Nukari

### Puolustajat
* Damien Torfou
* Blake Sinclair
* Regan Baker-Connell
* Darcy Knyvett
* Regan Wilson
* Cameron Frear
* James Van Leeuwen 
* Ben Roth

### Maalivahdit
* Toby Shuck
* Rick Parry

## Aiheesta muualla
* Joukkueen virallinen sivusto
Duran Duran (täsmennyssivu)

**Duran Duran** voi tarkoittaa seuraavia:
* Duran Duran, englantilainen pop- ja rock-yhtye
** *[[Duran Duran (vuoden 1981 albumi)|Duran Duran]]*, Duran Duranin albumi vuodelta 1981
** *[[Duran Duran (vuoden 1993 albumi)|Duran Duran]]*, Duran Duranin albumi vuodelta 1993
* ”Duran Duran”, Jenni Vartiaisen kappale vuodelta 2010
Mustavaaran kaivos

**Mustavaaran kaivos** oli Taivalkosken pohjoispuolella, lähellä Posion ja Lapin maakunnan rajaa sijaitseva vuosina 1976–1985 toiminnassa ollut Rautaruukin kaivos. Kaivos oli 1970-luvulla Länsi-Euroopan suurin ja maailmanlaajuisestikin merkittävä vanadiinipentoksidin tuottaja. Kaivos työllisti tuolloin noin 300 henkilöä.

Vuonna 1985 kaivostoiminta lopetettiin taloudellisesti kannattamattomana vanadiinin maailmanmarkkinahinnan laskiessa ylitarjonnasta johtuen.

Mustavaaran kaivoksen mahdollista uudelleenavaamista on puitu julkisuudessa. Vuonna 2011 perustettu *Mustavaaran Kaivos Oy* suunnitteli avaavansa kaivoksen uudelleen vuonna 2016. Vanadiinin ja raudan ohella talteen oli tarkoitus ottaa myös titaania.

Vuonna 2018 Mustavaaran Kaivos Oy muutti nimensä Ferrovan Oy:ksi ja yhtiö ilmoitti, että ajatus Taivalkosken kaivoksen avaamiseksi ei ole nyt aktiivinen.

Ferrovan asetettiin selvitystilaan 21.3.2019 ja selvitysmies jätti konkurssihakemuksen Oulun käräjäoikeudelle 9.4.2019.

## Lähteet

## Aiheesta muualla
* Mustavaaran kaivos 
* Mustavaara (ent. kaivosalue) 
* Ympäristö.fi: Adriana Resources Inc. Mustavaaran kaivoshanke, Taivalkoski ja Posio
Tomasz Wróblewski

**Tomasz Wróblewski** (s. 2. kesäkuuta 1980, Varsova, Puola) on puolalainen death metal -muusikko ja lauluntekijä, joka toimii Behemothin ja Black Riverin basistina. Hän on myös Vesanian laulaja-kitaristi, ja on tehnyt yhteistyötä Neolithicin kanssa sekä toiminut Machine Headin kiertuemuusikkona.

## Diskografia
**Behemoth**
* 
* 
* 
* 
* 
* 
* 

**Black River**
* 
* 
* 

**Neolithic **
* 
* 

**Vesania**
* 
* 
* 
* 
* 
* 
* 

## Videografia
**Behemoth**
*
*

**Vierailut**
* Closterkeller — 
* Vader — 

## Lähteet

## Aiheesta muualla

* Orionin profiili Behemothin virallisilla kotisivuilla 
* Orionin profiili Vesanian virallisilla kotisivuilla 
*
Hirsjärvi (täsmennyssivu)

**Hirsjärvi** tai **Hirsijärvi** voi tarkoittaa seuraavia:

## Paikkoja
### Hirsjärvi
* Hirsjärvi, kylä ja postinumeroalue Somerolla
* Hirsjärvi, järvi Someron Hirsjärvellä
* Hirsjärvi, järvi Tammelassa Urjalan rajalla
* Hirsjärvi, Kiikalan Kruusilan kyläkeskuksen vaikutusalueesta 1900-luvulla toisinaan käytetty nimitys.

### Hirsijärvi
* Hirsijärvi (myös *Hirsjärvi*), järvi Kiskossa, Muurlassa ja Kiikalassa Salossa
* Hirsijärvi, järvi Lopella
* Hirsijärvi, järvi Inarissa.
* Musta Hirsijärvi, järvi Padasjoella
* Valkea Hirsijärvi, järvi Padasjoella

## Sukunimenä
* Irma Hirsjärvi (s. 1960), kulttuurintutkija
* Pekka Hirsjärvi (1919–2007), kemisti, professori
* Sirkka Hirsjärvi (s. 1940), kasvatustieteen professori
* Tarmo Hirsjärvi (1878–1945), kansakoulunopettaja ja Lounais-Hämeen paikallishistorian tutkija
* Wäinö Hirsjärvi (1890–1973), rehtori, päätoimittaja, kirjailija ja kotiseututyön harrastaja.

## Muita
* Hirsjärven kartano, kartano Someron Hirsjärvellä
* Hirsjärven koulu, Someron Hirsjärvellä toiminut Someron kunnan koulu
* Hirsjärven koulu, Kiikalan Kruusilassa toiminut Kiskon ja Kiikalan kuntien koulu
Columbia (henkilöitymä)

**Columbia** on yksi Yhdysvaltain henkilöitymistä. Hän esittää Vapauden jumalatarta, jolla on päällään hame, paita ja šaali. Päässään Columbialla on yleensä fryygialaismyssy. Vaatteet ovat usein Yhdysvaltain väreissä (punainen, sininen ja valkoinen).

Columbia on Setä Samulia vanhempi hahmo ja peräisin brittiläiseltä siirtomaa-ajalta. Ensimmäiset maininnat Columbiasta ovat vuodelta 1697, kun tuomari Samuel Sewall kirjoitti runon, jossa Amerikan siirtokuntiin viitattiin nimellä *Columbina*.

Columbian suosio alkoi hiipua 1920-luvulla ja nykyään Setä Samuli on selkeästi suositumpi. Isänmaallinen laulu *[[Hail, Columbia!]]* kunnioittaa Columbiaa. Laulua soitettiin myös Yhdysvaltain presidentin virkaanastujaisissa, ennen kuin *[[The Star-Spangled Banner]]* nostettiin maan kansallislauluksi vuonna 1931.

## Lähteet
HMS Myrtle

**HMS Myrtle** on ollut seitsemän Britannian Kuninkaallisen laivaston aluksen nimenä.

* HMS Myrtle (1807), Cormorant-luokan 18-tykkinen sluuppi
* HMS Myrtle (1825), Cherokee-luokan 6-tykkinen priki
* HMS Myrtle (1837), nelinaulaisella tykillä varustettu puinen siipiratasalus
* HMS Myrtle (1883), hiiliproomu 
* HMS Myrtle (1915), Flower-luokan sluuppi
* HMS Myrtle (1939), miinanraivaajatroolari.
Scorpio’s Dance

**Scorpio's Dance** on alankomaalaisen Shocking Blue -yhtyeen vuonna 1970 julkaistu kolmas albumi. Levy ei sisällä yhtään singlenä julkaistua kappaletta eikä siten myyntimenestyksiä. Albumin vuonna 1990 julkaistu CD-versio kuitenkin sisältää bonusmateriaalina kappaleet ”Send Me a Postcard”, ”Mighty Joe” ja ”Hello Darkness”.

## Kappaleet
*Kaikki kappaleet kirjoittanut Robbie van Leeuwen, ellei toisin mainita.

#
#
#
#
#
#
#
#
#
#

### CD-version bonuskappaleet
#
#
#
#

## Lähteet
Likainen pommi (elokuva)

**Likainen pommi** on vuonna 2011 ensi-iltansa saanut suomalainen komediaelokuva, jonka on ohjannut ja käsikirjoittanut Elias Koskimies. Suomen elokuvasäätiön tuki elokuvalle oli 345&nbsp;000 euroa.

Elokuva kertoo levy-yhtiössä työskentelevästä 28-vuotiaasta Mircusta, joka saa projektikseen 15-vuotiaan teinisensaation.

## Rooleissa

## Lähteet

## Aiheesta muualla

### Arvostelut
*
Anu Puustinen

**Anu Puustinen** (s. 3. syyskuuta 1974 Kuusamo) on suomalainen arkkitehti. Hänellä on vuodesta 2004 ollut arkkitehti Ville Haran kanssa yhteinen toimisto Avanto Arkkitehdit. Heidän suunnittelutöitään on Korkeasaaren näkötorni ”Kupla”, Habitare-messuille suunniteltu sauna ”Kyly” sekä Vantaan Pyhän Laurin kirkon viereen 2010 valmistunut Pyhän Laurin kappeli.

Vuonna 2016 Helsingin Hernesaaressa avautui Puustisen ja Haran suunnittelema Löyly-saunakompleksi, joka on saanut paljon myös kansainvälistä huomiota. Vain neljä vuotta avautumisen jälkeen Löyly suojeltiin asemakaavaan sr-1-merkinnällä ja on Suomen nuorimpia suojeltuja rakennuksia.

Puustinen on opiskellut Taideteollisessa korkeakoulussa avoimessa korkeakoulussa 1993–1994, Delftin teknillisessä yliopistossa sekä Helsingin Teknillisessä korkeakoulussa, josta hän valmistui arkkitehdiksi 2004 lopputyönään Pyhän Laurin kappeli. Hän on opettanut Teknillisessä korkeakoulussa 2004–2010.

## Kuvia tuotannosta

Vantaan Pyhän Laurin kappeli.JPG| Pyhän Laurin kappeli, Vantaa (2010).
Löyly Helsinki 2.jpg|Saunakompleksi Löyly (2016).


## Lähteet
Cheap Sunglasses

**Cheap Sunglasses** on ZZ Topin singlenäkin julkaistu kappale vuoden 1979 albumilta *[[Degüello]]*. Siitä on muodostunut yksi yhtyeen tunnetuimmista kappaleista.

## Yleistä

Tyyliltään kappale edustaa raskasta bluesvaikutteista rock-kappaletta.

Yhtyeen basisti Dusty Hill kertoi Spin-lehdelle vuonna 1985 annetussa haastattelussa, että yhtye kirjoitti kappaleen ollessaan kiertueella. ”Jokaisella huoltoasemalla oli pahvihylly halvimmille ja rumimmille aurinkolaseille, mitä ikinä voi kuvitella. Olen ostanut niitä tuhansittain,” hän kommentoi kappaleesta. Kitaristi-laulaja Billy Gibbons on kertonut myös, että hän käytti kappaletta esittäessään väärennettyä Fenderin kitaraa, jota soittaessaan hän käytti Marshall Major -kitaravahvistinta.

”Cheap Sunglassesin” liveversiosta on julkaistu single. Siinä oli b-puolena lyhennetty versio kappaleen studioversiosta, joka on muissa kappaleen singleversioissa a-puolena. Kappaleen albumiversion kesto on 4 minuuttia 48 sekuntia, kun taas lyhennetyn version kesto on vain 2 minuuttia 40 sekuntia.

”Cheap Sunglasses” sisältyy yhtyeen kokoelma-albumeille *[[Greatest Hits (ZZ Topin albumi)|Greatest Hits]]*, *[[Rancho Texicano: The Very Best of ZZ Top]]*, ja *[[Chrome, Smoke & BBQ]]*. Se sisältyy myös livealbumille *[[Double Down Live - 1980 * 2008]]*, sekä DVD:lle Live from Texas.

## Vastaanotto
”Cheap Sunglasses” ylsi yhdysvaltalaisella Billboard Hot 100 -singlelistalla sijalle 89. Vaikka listamenestys ei ollut erityisempi, kappaletta pidetään yleisesti klassikkona, ja se onkin yhtyeen suurimpia kaupallisia menestyksiä sekä tunnetuimpia kappaleita.

## Singlen sisältö
**A-puoli**
#
**B-puoli**
#

*Kappaleen liveversion singlepainoksissa ”Esther Be the Onen” tilalla: . Myös itse liveversio on erinmittainen kuin lyhennetty versio.

## Cover-versiot
Yhdysvaltalainen countryduo The Warren Brothers julkaisi kappaleesta oman versionsa albumilla *[[Sharp Dressed Men: A Tribute to ZZ Top]]*, joka sisältää monien artistien levyttämiä versioita ZZ Topin kappaleista.

## Kokoonpano
* Billy Gibbons – kitara ja laulu
* Dusty Hill – bassokitara
* Frank Beard – rummut

## Lähteet
Jääkiekon alle 18-vuotiaiden maailmanmestaruuskilpailut 2009

**Jääkiekon alle 18-vuotiaiden maailmanmestaruuskilpailut 2009** pelattiin Yhdysvalloissa 9.–19. huhtikuuta 2009. Mestaruuden voitti isäntämaa Yhdysvallat, joka päihitti loppuottelussa Venäjän maalein 5–0. Suomi saavutti pronssia voittamalla Kanadan tiukassa pronssiottelussa lukemin 5–4 rangaistuslaukauskilpailun päätteeksi. Kyseessä oli 11. alle 18-vuotiaiden maailmanmestaruusturnaus.

Suomen Toni Rajala voitti kisojen pistepörssin kaikkien aikojen piste-ennätyksellä, kun hän teki 10 maalia ja antoi 9 maaliin johtanutta syöttöä eli teki 19 tehopistettä.

## Otteluareenat

## Alkusarja

### Lohko A

Ottelujen alkamisajat ovat paikallisia aikoja. 

### Lohko B

Ottelujen alkamisajat ovat paikallisia aikoja. 

 Keskinäinen vertailu
* Suomi: 3 pistettä, maaliero 10&minus;8=2
* Yhdysvallat: 3 pistettä, maaliero 9&minus;9=0
* Venäjä: 3 pistettä, maaliero 10&minus;12=&minus;2

## Putoamissarja

Ottelujen alkamisajat ovat paikallisia aikoja.

## Pudotuspelit

Ottelujen alkamisajat ovat paikallisia aikoja.
### Puolivälierät

### Välierät

### Sijoitusottelu 5. sijasta

### Pronssiottelu

### Loppuottelu

## Palkinnot
### IIHF:n valitsemat turnauksen parhaat pelaajat
***Paras maalivahti:**  Igor Bobkov
***Paras puolustaja:**  Cam Fowler
***Paras hyökkääjä**  Toni Rajala

### Median valitsema tähtikentällinen
***Maalivahti:**  Jack Campbell
***Puolustajat:**  Tim Erixon,  Cam Fowler
***Hyökkääjät:**  Toni Rajala,  Jerry D'Amigo,  Vladimir Tarasenko

## Sijoitukset

Norja ja Saksa putosivat 1. divisioonaan vuodeksi 2010. 

## Lähteet
* Kisat IIHF:n sivuilla 
* Passionhockey.com: IIHF U18 2009 
* Hockeyarchives: IIHF U18 2009 
* Eurohockey.com - Statistics WJC18 2009 
* http://avlh.sweb.cz/MS-18.pdf  

### Viitteet

## Aiheesta muualla
Tauragė

**Tauragė** on Länsi-Liettuassa sijaitseva kaupunki. Se on Tauragėn läänin pääkaupunki ja Tauragėn kunnallispiirin hallinnollinen keskus. Kaupunki sijaitsee Jūrajoen rannalla lähellä Kaliningradin alueen rajaa. Vuonna 2021 kaupungissa oli 21&nbsp;203 asukasta.

## Nimen etymologia
Sana *tauragė* muodostuu kahdesta liettuan kielen sanasta: *tauras* (suom. *härkä*) ja *ragas* (torvi). Nimi viittaa alueen metsiköissä eläviin härkiin ja niiden sarvista tehtyihin torviin.  

## Historia
Tauragėn kaupunki on mainittu kirjallisissa lähteissä ensimmäisen kerran vuonna 1507, mutta historiallisten tutkimusten mukaan kaupunki perustettiin kauan ennen tätä. Alueelta on muun muassa löytynyt kivikauden aikaisia työkaluja. 1600-luvulla kaupunki oli yksi Liettuan luterilaisten tärkeimmistä keskuksista.  

Vuonna 1836 kaupungissa riehunut tulipalo tuhosi suurimman osan kaupungin rakennuskannasta. Kun vuosina 1864–1901 liettualainen kirjallisuus oli kielletty Venäjän keisarikunnassa, tuli Tauragėsta yksi tärkeimmistä liettualaisen kirjallisuuden salakuljetuksen välipiste.  

Ensimmäisen maailmansodan aikana suurin osa kaupungista tuhoutui. Liettuan itsenäistyttyä vuonna 1918 Tauragėsta tuli yksi tärkeimmistä hallinnollisista, taloudellisista ja kulttuurillisista kaupungeista Liettuassa. Toisen maailmansodan aikana kaupungin rakennuksista tuhoutui noin 80 prosenttia, ja neuvostoaikana kaupungin jälleenrakennus kesti pitkään.  

## Kaupunki nykyään
Vaikka Tauragė on tuhoutunut pahoin monta kertaa historian aikana, on kaupungin infrastruktuuri nykyään hyvin kehittynyt. Kaupungin tärkeimpiä nähtävyyksiä ovat muun muassa Martynas Mažvydasin evankelinen kirkko, Siunatun kolminaisuuden kirkko ja Tauragėn kartano. Lisäksi kaupungissa toimii lukuisia museoita.  

Kaupungissa toimii kaksi jalkapalloseuraa.

## Ystävyyskaupungit
*  Bełchatów, Puola
*  Bytów, Puola
*  Karlovac, Kroatia
*  Ostróda, Puola
*  Považská Bystrica, Slovakia
*  Riedstadt, Saksa
*  Sovetsk, Venäjä
*  Ternopil, Ukraina
*  Zestaponi, Georgia

Lähde:

## Lähteet

## Aiheesta muualla

*Kaupungin virallinen sivusto
Australian senaatti

**Australian senaatti** on Australian parlamentin ylähuone.

Senaatissa on 76 jäsentä, 12 jokaisesta kuudesta osavaltiosta ja kaksi kummastakin Australian mantereen territoriosta. Senaattorit valitaan kuudeksi vuodeksi kerrallaan. Senaattiin valitaan uusia jäseniä kolmen vuoden välein ja tavallisesti puolet senaatista uusiutuu kerralla. Senaatin puhemies on työväenpuolueen Sue Lines.

Australian senaatilla on verolakeja lukuun ottamatta aloiteoikeus ja kaikki uudet lait on hyväksytettävä senaatissa enemmistöpäätöksellä.

## Lähteet
Derrick De Marney

**Derrick De Marney** () oli brittiläinen näyttelijä, elokuvaohjaaja ja -tuottaja. Näyttelijänä De Marney muistetaan ehkä parhaiten Alfred Hitchcockin elokuvasta *[[Nuori ja viaton]]* (1937).

De Marney aloitti näyttämöllä 1926 ja siirtyi elokuviin 1928. Toisen maailmansodan aikana hän ohjasi brittihallitukselle dokumenttielokuvan *Malta GC* (1942), jonka jälkeen hän toimi tuottajana ja näyttelijänä (muun muassa *Quartier Latinin hullu*, 1946).

De Marneyn veli Terence De Marney oli myös näyttelijä.

## Valikoitu filmografia

## Lähteet
Ukmergė

**Ukmergė** on Liettuan itäosassa sijaitseva kaupunki, joka kuuluu Vilnan lääniin. Kaupunki sijaitsee 76 kilometriä Vilnasta luoteeseen. Ukmergė on Ukmergėn kunnallispiirin hallinnollinen keskus. Vuoden 2012 alun väkiluvuksi arvioitiin 23&nbsp;450.

## Historia
Eräiden lähteiden mukaan Ukmergė mainittiin ensimmäisen kerran kirjallisissa lähteissä vuonna 1225, mutta joidenkin historioitsijoiden mukaan ensimmäinen maininta on vuodelta 1333 liiviläisissä kronikoissa. Kaupungin keskustaan rakennettiin puusta linna, joka kuitenkin tuhoutui tulipalossa vuonna 1391. Uusi kivilinna rakennettiin 1400-luvulla. Samoihin aikoihin Ukmergė kilpaili kaupankäynnistä läheisen Deltuvan kaupungin kanssa. Deltuvan menetettyä kaupallisen asemansa Ukmergėn talous alkoi kasvaa nopeasti. Kaupunginoikeudet se sai vuonna 1486.  

Ensimmäisen maailmansodan aikana kaupungissa käytiin lukuisia taisteluja liettualaisten ja bolševikkien välillä. Bolševikit poistuivat kaupungista vuonna 1919. Liettuan itsenäisyyden aikana ennen toisen maailmansodan alkua Ukmergėen perustettiin lukuisia tehtaita, jotka valmistivat muun muassa pellavaa, koneita ja huonekaluja.  

### Asukasluvun kehitys

## Nähtävyyksiä
Ukmergėn vanhakaupunki liitettiin Liettuan kulttuuriperintöluetteloon vuonna 2002. Kaupungissa on muun muassa kolme roomalaiskatolista kirkkoa ja vanhauskoisten puukirkko. Muita nähtävyyksiä ovat kaupungin aluemuseo, liettualaisten partisaanien hautausmaa, Vaitkuškisin palatsin rauniot ja Neuvostoliiton aikainen entinen maanalainen ydinasetukikohta.   

## Lähteet

## Aiheesta muualla

*Kaupungin virallinen sivusto
Jogi-karhu (vuoden 1991 animaatiosarja)

**Jogi-karhu** () on Hanna-Barberan tuottama yhdysvaltalainen 19-osainen piirrossarja, jota esitettiin ensi kerran Yhdysvalloissa vuonna 1991. Sarjaa esitettiin Yhdysvalloissa NBC:llä ja Suomessa MTV3:lla vuonna 2005. Sarja on toistaiseksi viimeinen Jogi-karhuun perustuva animaatiosarja.

## Juoni

Teini-ikäiset Jogi, Boo Boo, Snagglepuss, Cindy ja Hakki-koira toimivat etsiväryhmänä löytötavaratoimistossa LAF, joka sijaitsee Jellystonen ostoskeskuksessa. He yrittävät ratkoa mysteereitä ostoskeskuksen vartijan Smithin valvonnan alla. Dick Samplari ja hänen apurinsa Mutteri aiheuttavat jatkuvia ongelmia Jogin jengille, Cindyn pahin kiusa on Roxie.

## Äänirooleissa

## Lähteet
* TV.com
Pyöräily kesäolympialaisissa 1988

**[[Kesäolympialaiset 1988|Vuoden 1988 kesäolympialaisten]] [[pyöräily]]** järjestettiin 18. &ndash; 27. syyskuuta 1988 Soulissa, Etelä-Koreassa. Tämä oli 21. kerta kun laji oli mukana olympialaisten ohjelmassa. Mukana oli 422 osanottajaa 62 eri maasta. Tapahtumia oli yhdeksän.

## Mitalistit
### Miehet
#### Ratapyöräily

#### Maantiepyöräily

### Naiset
#### Ratapyöräily

#### Maantiepyöräily

## Mitalitaulukko

## Lähteet
*Cycling at the 1988 Seoul Summer Games
Erland Hjärne

**Erland Hjärne** (13. heinäkuuta 1887 Uppsala – 26. huhtikuuta 1969 Uppsala) oli ruotsalainen historioitsija. 

Erland Hjärne oli Harald Hjärnen poika, joka aloitti uransa Uppsalan yliopistossa. Vuonna 1952 hänestä tuli yliopiston historian professori. 
Hjärne kuului Uppsalassa aktivisteihin, jotka vastustivat puolueitten kehitystä politiikassa. He olivat myös jyrkästi antiparlamentaarisia, -demokraattisia ja -sosialistisia. Hjärne otti osaa muun muassa vuoden 1914 talonpoikaismarssiin, joka lopulta johti siihen, että Karl Staaffin liberaalinen hallitus kaatui. Hän kirjoitti ylioppilaitten puheen, joka pidettiin kuningas Kustaa V:lle. Hjärnestä tuli Sven Lidmanin perustaman *Svensk Lösen* -nimisen poliittisen viikkolehden merkittävimpiä toimittajia. Hän myös tuki Suomen valkoisia sisällissodassa vuonna 1918. Kun demokratia vietiin läpi Ruotsissa vuosina 1918–1919, käänsi Hjärne selkänsä politiikalle ja ryhtyi tutkijaksi ja opettajaksi. Hänen suurin kiinnostuksensa kohdistui Ruotsin vapauden ajan parlamentarismiin ja sen 1500- ja 1600-luvuilta periytyviin juuriin. 

Erland Hjärne on haudattu Uppsalan vanhalle hautausmaalle.

## Lähteet
* Sven G. Svenson, *Erland Hjärne: En historikers livsöde* (1994)
* Sven Ulric Palme, "Erland Hjärne", *Svenskt biografiskt lexikon*, 19 (1971-73)
Yogi ja kaverit

**Yogi ja kaverit** () on Hanna-Barberan tuottama yhdysvaltalainen 15-osainen piirrossarja, jota esitettiin ensi kerran Yhdysvalloissa vuonna 1973. Sarjaa esitettiin Yhdysvalloissa ABC:llä ja Suomessa MTV Juniorilla vuonna 2010.

Sarja on jatkoa elokuvalle *[[Yogi's Ark Lark]]*, joka ilmestyi ensi kerran televisiossa 16. syyskuuta 1972. Elokuva jaettiin kahteen osaan ja esitettiin sarjan viimeisten jaksojen perään.

## Juoni

Jogi-karhu matkustaa ympäri maailmaa yhdessä useiden ystäviensä, kuten Boo Boon, Snagglepussin, Salama-Santerin ja Hakki-koiran kanssa etsien lentävällä arkillaan uutta kotia, jossa ei olisi saastetta tai rikollisuutta. He joutuvat matkallaan kohtaamaan erinäisiä rikollisia, kuten kapteeni Swashbuckle Swipen, Smokestack Smogin, Lotta Litterin ja Mr. Hotheadin.

## Äänirooleissa

## Lähteet
* The Cartoon Scrapbook 

### Viitteet
Gamma Andromedae

**Gamma Andromedae** (Gamma And / γ And / γ Andromedae) on Andromedan tähdiston kolmanneksi kirkkain tähti. Tähdestä käytetään myös nimeä **Alamak**.
Vuonna 1778 Johann Tobias Mayer havaitsi, että Gamma Andromedae on kaksoistähti. Kun tähteä katsoo kaukoputkella, näkyy kirkas keltainen γ1 Andromedae ja sininen γ2 Andromedae. Nykyään tähden on havaittu tosiasiassa olevan neloistähti.
Daniel Schwaab

**Daniel Schwaab** (s. 23. elokuuta 1988 Waldkirch) on saksalainen jalkapalloilija, joka pelasi uransa viimeiset vuodet alankomaalaisessa PSV Eindhovenissa. Hän pelasi oikeana laitapuolustajana.

Schwaab oli mukana Saksan alle 21-vuotiaiden maajoukkueessa voittamassa mestaruutta 2009 EM-kisoissa.

## Lähteet
* 
* 

### Viitteet

## Aiheesta muualla
Zbigniew Robert Promiński

**Inferno** (oikealta nimeltään **Zbigniew Robert Promiński**, s. 30. joulukuuta 1978, Tczew) on puolalainen rumpali. Hän on soittanut Behemothissa, Azarathissa, Witchmasterissa, Damnationissa, Artrosisissa ja Devilynissä. 

Promiński käyttää Paisteen, Trickin, Spaun Drumsin, sekä Vic Firthin kalustoa. Inferno käyttää myös DDrumin bassorumpu triggereitä, mutta hän suosii enemmän dynaamisempaa ja naturaalimpaa Velocity-tasoa, eli iskuherkkyyden tasoa, toisin kuin suurin osa Extreme rumpaleista, jotka yleensä pitävät velocity-tason täydellä 127-herkkyydellä, eli triggeri poimii pienimmätkin iskut. Inferno käyttääkin triggereitä nykyään vain selkeyttääkseen äänenlaatua livenä. Sen lisäksi hän myös käyttää mikrofoneja bassareissaan. Inferno on tunnettu nopeista blast-beateistaan, teknisistä filleistä sekä äärimmäisen voimakkaasta lyöntitehostaan.

## Diskografia

**Behemoth**
*
*
*
*
*
*
*
*
*
*
*
*
*
*
*

**Witchmaster**
*
*

**Damnation**
*
*
*

**Azarath**
*
*
*
*
*
*

**Muut**
*
* Devilyn -  (Vieraileva rumpali)
* Artrosis - 
* Artrosis - 

## Videografia
**Behemoth**
*
*
*

## Aiheesta muualla
*
Blastula

**Blastula** () on alkionkehityksen vaihe. Se koostuu 128 solun pallomaisesta kerroksesta, jonka sisällä on nesteen täyttämä tila. Blastulaatiota ennen alkiota kutsutaan morulaksi, ja blastulaation jälkeen tapahtuu gastrulaatio. Alkio on blastula, kun hedelmöityksestä on kulunut neljä päivää.

## Lähteet
Leila (kappale)

**Leila** on ZZ Topin kappale vuodelta 1981. Se julkaistiin albumilla *[[El Loco]]* sekä singlenä. Kappale on balladi-tyylinen rock-kappale blues rockin vivahteilla, poiketen näin muusta ZZ Topin tuotannosta.

## Lähteet
Fear of God

**Fear of God** on death metal -yhtye Dies Iraen demo, joka on julkaistu vuonna 1994.

## Kappalelista
# 
# 
# 
# 
# 
# 

## Kokoonpano
* Mauser – kitara, laulu
* Gilan – rummut 
* China – kitara 
* Piotr "Czarny" Bartczak – bassokitara

## Aiheesta muualla
* Fear of God discogs.com -sivustolla
*
Velcro Fly

**Velcro Fly** on ZZ Topin kappale vuodelta 1985. Se julkaistiin kyseisenä vuonna ilmestyneellä albumilla *[[Afterburner]]* sekä singlenä 1986. Kappaleesta on julkaistu musiikkivideo. Kappale mainitaan myös mm. Stephen Kingin kirjassa Musta torni III: Joutomaa, jossa Ludin rappeutuneessa kaupungissa kaiuttimista kuuluu tauotta "Velcro Flyn" intron lyömäsoitinkomppi.

## Lähteet
Immolated

**Immolated** on puolalaisen death metal -yhtye Dies Iraen ensimmäinen studioalbumi, joka on julkaistu vuonna 2000. Albumin kappaleesta "Lion of Knowledge" on kuvattu musiikkivideo.

## Kappaleet
#
#
#
#
#
#
#
#
#

## Kokoonpano
* Novy – bassokitara, laulu  
* Mauser – kitara
* Jacek Hiro – kitara
* Docent – rummut  

## Aiheesta muualla
* 
*
Andrei Gurtov

**Andrei Valeryevitch Gurtov** (s. 1979) on Linköpingin yliopiston tietotekniikan laitoksen (IDA) professori.

Gurtov suoritti tietojenkäsittelyopin maisteritutkinnon 2000 (Helsingin yliopisto) ja filosofian tohtorin tutkinnon vuonna 2004 (Helsingin yliopisto ja International Computer Science Institute (ICSI)).

Gurtov on toiminut muun muassa tutkijana ja lehtorina Helsingin yliopiston Tietojenkäsittelyopin laitoksella, vanhempana tutkijana Soneralla ja ollut kahdesti vierailevana tutkijana ICSI:ssä. Hän oli tutkijana Tietotekniikan tutkimuslaitoksella 2004–2016. Vuonna 2016 hän siirtyi Ruotsiin, Linköpingin yliopistoon, 2017 lähtien professoriksi.

## Lähteet
Wynton Kelly

**Wynton Kelly** (2. joulukuuta 1931 – 12. huhtikuuta 1971) oli yhdysvaltalainen jazzpianisti, joka tuli tunnetuksi levytysten sessiopianistina sekä etenkin trumpetisti Miles Davisin kanssa tekemästään yhteistyöstä 1959–1963.

Suosittuna sessiopianistina Kelly soitti valtavalla määrälla tunnettujen jazz-artistien äänitteitä, kuten Julian Cannonball Adderleyn, John Coltranen, Dizzy Gillespien ja Wayne Shorterin levyillä. Hänellä oli helposti tunnistettava blues- ja bebop-henkinen sävelkieli, sekä vahvasti eteenpäin svengaava rytminkäsittely.
Lielahden kartanon rata

**Lielahden kartanon rata** oli vuosina 1892–1907 käytössä ollut 750mm kapearaiteinen rautatie, joka johti Tampere–Pori-radan varrella olevalta kuormauspistoraiteelta Lielahden kartanoon. Radan pituus oli noin seitsemän kilometriä, ja sen vetokalustona oli vuonna 1892 Saksasta hankittu höyryveturi. Radan rakennutti Lielahden kartanon omistanut Wilhelm Fredrik von Nottbeck (1850–1928).

Lielahdessa Porin radan varressa oli normaalileveyksinen pistoraide, jota käytettiin siirtokuormauksiin kartanon radan vaunuista VR:n vaunuihin ja päinvastoin. Kartanon rata laski jyrkästi Lielahdenharjun rinnettä ja kulki sitten pitkin kartanon koivukujaa kartanon päärakennuksen suuntaan. Radalta johti tässä kohtaa kaksi sivuhaaraa länteen, toinen harjulla olevalle sorakuopalle ja toinen nykyisten Harjuntaustan ja Turvesuonkadun linjausta noudattaen Isollesuolle. Suolta kuljetettiin turvetta kartanon pelloille ja navettaan kuivikkeeksi.

Radan veturitalli sijaitsi kartanon navetan vieressä sen itäpuolella. Tallilta lähti edelleen kaksihaarainen rata, jonka toinen haara kulki kartanon puimala- ja latorakennusten kautta edelleen Possilan rakennusten taakse päättyen nykyisen Teivaalantie 46:n kohdalla. Toinen haara kulki nykyisen Rientolankadun suunnassa Possilankadun risteyksen paikkeille, jossa se haarautui taas kahtia vasemmalle Kukkolan tilalle ja oikealle Pohtolan kautta Siivikkalaan Rajalan (Honkasalon) tilalle.

## Lähteet
*
Diablo: Hellfire

**Diablo: Hellfire** on Synergistic Softwaren kehittämä ja Sierra On-Linen julkaisema ''Diablo''-videopelin laajennus. Peli julkaistiin Microsoft Windowsille vuonna 1997.

Laajennus sisältää muun muassa kaksi uutta aluetta sekä uuden Monk-hahmoluokan.
Sovinto (järjestö)

**Sovinto ry** on suomalainen kansalaisjärjestö, joka ylläpitää Helsingin Roihupellossa vaihtoehtoiseksi ammatti- ja oppisopimuskouluksi kutsuttua työpajatoimintaa. Koulu on monikulttuurinen.

Vaihtoehtoisuus ammattiopinnoissa tarkoittaa tässä tapauksessa, että opiskelu perustuu käytännössä kokonaan tekemällä oppimiseen. 

Oppilaitoksen yli 200 opiskelijaa opiskelevat korjausrakentamista, ravintola- ja kahvila-alaa, kauneudenhoitoa, pienkonekorjausta, ajoneuvoasennusta, autokorinkorjausta, puusepäntyötä, kalusteasennusta ja veneasennusta.

Oppilaitoksessa mm. huolletaan ja korjataan ajoneuvoja sekä veneitä tilaustyönä. 

## Aiheesta muualla
* Sovinto ry  Suomen Setlementtiliitto
* http://www.sovinto.fi
Gyldén

**Gyldén** on seuraavien henkilöiden sukunimi:

* Axel Gyldén (1879–1916), suomalainen arkkitehti
* Beata Sofia Gyldén (1804–1864), suomalainen runoilija
* Claes Wilhelm Gyldén (1802–1872), maanmittauksen ja metsänhoidon ylihallituksen ylitirehtööri
* Emma Gyldén (1835–1874), suomalainen taidemaalari
* Eva Gyldén (1930–2006), suomalainen näyttelijä
* Eva Gyldén (1885–1973), suomalainen kuvanveistäjä
* Hugo Gyldén (1841–1896), suomalainen tähtitieteilijä
* Klas Hjalmar Gyldén (1859–1930), suomalainen Tampereen kauppaoppilaitoksen perustaja ja johtaja
* Nils Abraham Gyldén (1805–1888), klassillisen filologian professori Helsingin yliopistossa
* Sofia Gustava Gyldén (1833–1919), suomalainen lahjoittaja

## Muita merkityksiä
* Gyldén, eräs Kuun kraatteri
Boris Terral

**Boris Terral** (s. 8. marraskuuta 1969 Saint-Denis Ranska) on ranskalainen näyttelijä, joka on esiintynyt useissa elokuvissa. Hänen merkittävimpiä suorituksiaan ovat roolit elokuvissa *Pédale douce* ja *[[Le Roi danse]]*. Hänellä on ollut myös merkittävä rooli TV-elokuvasarjassa *Le Maïtre du Zodiaque*

## Elokuvaroolit
*Pédale douce (1996), ohjaus Gabriel Aghion
*Les Menteurs (1996), ohjaus Élie Chouraqui
*Post coitum, animal triste (1996), ohjaus Brigitte Roüan
*La Nuit du destin (1997), ohjaus Abdelkrim Bahloul
*I Giardini dell'Eden (1998), ohjaus Alessandro D'Alatri
*Les Sœurs Hamlet (1998), ohjaus Abdelkrim Bahloul
*Le Volcan (1999), ohjaus Ottokar Runze
*Le Roi danse (2000), ohjaus  Gérard Corbiau

## Televisioroolit
*Joséphine, ange gardien sans dessus dessous (2003)
*Une vie (2004), ohjaus Élisabeth Rappeneau
*Le Vrai coupable de Francis Huster (2006)
*Le Maître du Zodiaque (2006)
*Action spéciale douanes (2009)
*La Belle vie de Virginie Wagon (2009)
*Éternelle (2009)
*Le cœur du sujet (téléfilm, 2009), ohjaus Thierry Binisti

## Teatteriroolit
* 2002: Reste avec moi ce soir.
Greg Burson

**Gregory Lewis Burson** (29. kesäkuuta 1949 – 22. heinäkuuta 2008) oli yhdysvaltalainen ääninäyttelijä, joka teki useita äänirooleja Hanna-Barberan tuottamiin piirrossarjoihin 1980- ja 1990-luvulla. Hänet tunnettiin Daws Butlerin seuraajana muun muassa Jogi-karhun ja Hakki-koiran äänirooleista. Burson oli myös 1990-luvulla yksi harvoista ääninäyttelijöistä, jotka jatkoivat alun perin Mel Blancin äänittämiä hahmoja, kuten Väiski Vemmelsääri, Kukko Koppava ja Elmeri.

## Ura
Burson opiskeli ääninäyttelemistä Daws Butlerin opissa ja teki ensimmäisen ääniroolinsa Johnny Quest -animaatiosarjassa vuosina 1986−1987. Butlerin kuoltua vuonna 1988 Bursonista tuli hänen seuraajansa Hanna-Barberan animaatiohahmojen ääninäyttelijänä. Bursonin ensimmäinen päärooli oli heti vuoden 1988 animaatiosarjassa The New Yogi Bear Show, jossa hän ääninäytteli Jogi-karhua. Burson jatkoi vielä hahmon roolissa aina vuoteen 1999 asti, jonka aikana hän äänitti niin animaatiosarjoja kuin elokuvia, kuten Jogi-karhu, Yogi the Easter Bear ja Scooby-Doo in Arabian Nights.

Samalla 1990-luvulla Bursonista tuli yksi ääninäyttelijöistä, jotka saivat toimia Mel Blancin jatkajina Looney Tunes hahmojen ääninä. Ensimmäinen rooli oli Elmeri animaatiosarjassa Tiny Toons vuosina 1990−1993, jossa hän äänitti myös muutaman jakson verran Väiski Vemmelsäärtä, Repe Sorsaa ja Pepe LePewta. Lisäksi Burson oli Elmerin äänenä sarjaan pohjautuvassa animaatioelokuvassa Tiny Toons: Kesäloman raisut riemut vuonna 1992. Kaksi vuotta myöhemmin Bursonia kuultiin uudelleen Väiskin ja Repen äänenä Animaaniset animaatiosarjassa, jossa hän oli lisäksi myös Kukko Koppavan äänenä. Häntä kuultiin myös useiden televisio- ja radiomainosten äänenä.

Burson toimi Hanna Barberan ja Warner Bros. Animationin animaatiohahmojen ääninä aina 1990-luvun loppuun saakka, jonka jälkeen hän siirtyi tekemään äänirooleja videopeleihin. Hänen uransa kääntyi huonoon suuntaan kärsittyään alkoholiongelmista ja sai myöhemmin päätöksen jouduttuaan myöhemmin toukokuussa 2004 pidätetyksi kotonaan Tujungassa. Hän oli silminnäkijöiden mukaan ottanut humalassa erään naisen panttivangiksi kotiinsa ja uhkasi tätä aseella. Kuusi tuntia kotiinsa lukkiutuneena poliisi lähetti SWAT joukot selvittämään tilanteen. Bursonin takuut maksettiin muutamaa päivää myöhemmin tapahtumasta ja hän pääsi vapaaksi vankilasta.

Burson menehtyi 22. heinäkuuta 2008 diabetesin ja arterioskleroosin komplikaatioihin 59-vuotiaana.

## Lähteet
John Allen (koripalloilija)

**John Allen** (s. 1. marraskuuta 1982 Coatesville, Pennsylvania, Yhdysvallat) on yhdysvaltalainen koripalloilija, joka on tällä hetkellä vapaa pelaaja. Hän pelaa heittävän takamiehen sekä pienen laitahyökkääjän pelipaikkoja.

Seton Hallin yliopistosta keväällä 2005 valmistunut Allen on pelannut urallaan Saksan, Israelin, Suomen, Ranskan, Puolan ja Dominikaanisen Tasavallan pääsarjoissa.

## Katso myös
* Luettelo Korisliigan tripla-tuplista

## Lähteet
Latvian pääministeri

**Latvian pääministeri** on Latvian hallituksen johtaja. Hänet nimittää Latvian presidentti sen jälkeen, kun pääministeri on saavuttanut enemmistön saeimassa eli Latvian kansallisessa parlamentissa. 

Nykyinen pääministeri on Evika Siliņa, joka edustaa Yhtenäisyys (Vienotība) -puoluetta. Hän astui virkaan vuonna 2023.

## Luettelo pääministereistä (1918–1940)

Vuosina 1940-1990 Latvia kuului Neuvostoliitolle.

## Luettelo pääministereistä (1990–)
PvE

**PvE** eli **player versus environment** (), joskus myös **PvM** eli **player versus monster** on videopeleissä käytetty termi, jolla tarkoitetaan yhden tai useamman pelaajan ja tietokoneohjelmoidun vihollisen välistä taistelua. Tietokoneohjelmoidun vihollisen vastakohta on pelaaja, joka termillisesti on PvP.

## Katso myös
*PvA

## Lähteet
Savijoki (Lieto)

**Savijoki** on Aurajoen sivujoki Liedossa. Joen pituus on noin 28&nbsp;km ja valuma-alueen pinta-ala 130,50&nbsp;km². Joki saa alkunsa Tarvasjoen Liedonperästä ja laskee Aurajokeen Liedossa parisataa metriä Vääntelänkosken alapuolella.

Jokilaaksoa joen keskijuoksulla seurailee Turusta Hämeenlinnaan johtanut historiallinen Hämeen Härkätie, ja karkeasti samaa linjaa noudattelee myös nykyinen valtatie 10, joka ylittää joen lähellä sen suuta ja seuraa sitten kappaleen matkaa jokilaaksoa Liedossa.

Kuivina kausina Turun vesilaitos on pumpannut vettä Paimionjoesta Aurajokeen Savijoen kautta Halisten pintavesilaitosta varten. Pumppaamo sijaitsee Tarvasjoen Kättylässä ja vettä on juoksutettu 0,2–0,8&nbsp;m³/s.

## Lähteet
*

### Viitteet
Andy Nyman

**Andy Nyman** (s. 1966) on brittiläinen näyttelijä ja taikuri. Hän on esiintynyt muun muassa elokuvissa *[[Arvoituksia arkussa]]* ja *[[Verisempi viikonloppu]]* sekä minisarjassa *[[Dead Set (televisiosarja)|Dead Set]]*. Nyman toimii myös ääninäyttelijänä monissa brittiläisissä lastensarjoissa. Hän on ollut taikurina Lontoossa.

## Aiheesta muualla
*
Virmasvesi

**Virmasvesi** voi viitata jompaankumpaan seuraavista:

* Virmasvesi, järvi Pohjois-Savossa Karttulassa, Tervossa ja Suonenjoella
* Virmasvesi (Pohjois-Virmas ja Etelä-Virmas), järvi Etelä-Savossa Pieksämäellä ja Joroisissa
Never Marry a Railroad Man

**Never Marry a Railroad Man** on alankomaalaisen Shocking Blue -yhtyeen kappale ja single vuodelta 1970. Se muodostui hitiksi muutamissa Euroopan maissa, esimerkiksi yhtyeen kotimaassa se nousi listaykköseksi. Kappale ei sisälly millekään yhtyeen studioalbumille, mutta oli bonuskappaleena *[[3rd Album]]in* CD-versiossa.

Vuonna 1972 kappaleesta tehtiin kaksi suomenkielistä käännösversiota. Vexi Salmen tekstin ”Jos konduktöörin nait” levyttivät sekä Paula Koivuniemi että Fredi.

## Kappaleet singlellä
**A-puoli**
#
**B-puoli**
#

## Lähteet
*Kappaleet, niiden kestot ja tuottaja Shocking Blue – Never Marry a Railroad Man (Nummer)

### Viitteet
Tiikerikissa (elokuva)

**Tiikerikissa** () on yksi italialaisen elokuvaohjaajan Luchino Viscontin tunnetuimmista elokuvista, joka valmistui ja sai ensi-iltansa vuonna 1963. Elokuva on tehty italialaisen kirjailijan Giuseppe Tomasi di Lampedusan samannimisen romaanin pohjalta.

Elokuva sai Cannesin filmifestivaalien Kultainen palmu -palkinnon vuonna 1963. Vuonna 1979 *Tiikerikissa* pääsi mukaan suomalaiskriitikoiden kokoamalle sadan tärkeimmän elokuvan listalle. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti *Tiikerikissan* kaikkien aikojen 50 parhaan ei-englanninkielisen elokuvan joukkoon.

## Juoni
Elokuvan tapahtumat sijoittuvat Sisiliaan vuosina 1860–1863 juuri Italian yhdentymisen alkuvaiheisiin. Garibaldin armeija on noussut Sisilian Marsalassa maihin ja ruhtinas Salina lähtee perheineen ja palvelusväkineen kesäresidenssiinsä Donnafugataan.  Ruhtinas oivaltaa, että feodalismin päivät Italiassa ovat luetut ja niin hän sallii veljenpoikansa Tancredin avioitua tavallisen rahvaan edustajan, rikkaan kauppiaan tyttären Angelican kanssa. Elokuva on tullut tunnetuksi upeasta tanssikohtauksestaan ja hitaan raukeasta toiminnasta.

## Näyttelijät

## Lähteet

## Aiheesta muualla
* 
* 
* Cabourg, Jean: Tiikerikissa (1962)  15.3.1977. Kavi.
Reino Orasmala

**Reino Teodor Orasmala**, sukunimi vuoteen 1956 *Rämänen* (21. lokakuuta 1918 Pylkönmäki – 15. lokakuuta 2015) oli suomalainen poliisikomisario ja dekkarikirjailija.

Orasmala toimi komisariona Helsingin poliisilaitoksella. Hän kirjoitti dekkarien ohella poliisien järjestöhistoriikkeja.

## Kaunokirjallista tuotantoa
* *Viisitoista vaan ei seitsemäntoista*. Kirjayhtymä 1969
* *Älä käänny haudassasi*. Kirjayhtymä 1970
* *Hukkuva tarttuu oljenkorteen*. Kirjayhtymä 1973
* *Koira haudattuna* : salapoliisiromaani. Librum, Helsinki 1980
* *Yöpäivystäjä ja muita runoja sodanjälkeisiltä vuosilta*. Omakustanne 1999

## Muuta tuotantoa
* *Autonomian alusta ETYKin aikaan : historiikki Helsingin poliisilaitoksen vaiheista 1826-1976*, toim. Reino Orasmala. Helsingin poliisilaitos 1976
* *The police of Finland*, toimitus Reino Orasmala. International Police Association, Suomen osasto - Sisäasiainministeriö, Poliisiosasto 1978
* *Poliisien kamerakerho ry. 25 vuotta : 1955-1980*. Poliisien kamerakerho, Helsinki 1980
* *Helsingin rikospoliisiyhdistys r.y. 50 vuotta : 1931-1981*. Helsingin rikospoliisiyhdistys, Helsinki 1981
* *Poliisikunnan keskusliitto ry, 1943-1983 : historiikki*, toimittanut Reino Orasmala. Poliisikunnan keskusliitto, Helsinki 1983
* *Poliisivirkamiesyhdistys r.y. 1947-1987 : historiikki*, toimittanut Reino Orasmala. Poliisivirkamiesyhdistys, Helsinki 1987
* *Poliisien kamerakerho ry*. Poliisien kamerakerho, Helsinki 1995

## Lähteet
* 
* Kirjastot.fi : kysy kirjastonhoitajalta 
* Saarijärvi kirjoissa ja kansissa näyttely 18.6.-6.9.2009 : saarijärveläisiä kirjailijoita 

### Viitteet
Bestial Torture

**Bestial Torture** on Tampereella vuonna 2007 perustettu thrash metal -yhtye. Musiikilliset vaikutteet yhtye ottaa saksalaisesta 80-luvun thrash metallista. 

## Historiaa
Yhtyeen perustivat vuonna 2007 kitaristi Sepulchral Desekrator ja entinen laulaja Aggressor Perverssor.
Aggressor Perverssor erosi yhtyeestä vähäisen kiinnostuksen vuoksi vuonna 2010. Osa yhtyeen jäsenistä on tunnettuja
myös muista suomalaisista metallimusiikkia soittavista yhtyeistä, kuten Behexen ja Urn.

Yhtyeen diskografiaan kuuluu tällä hetkellä "Blackened Metal Damnation" CD (2008), "Hellthrashing Warriors" (split w/ Bestial Reviler (rus), Terrorist (us)), sekä "Blackened Metal Damnation" MC.

"Hellthrashing Warriorsin" julkaisi Atomic Carnage Records, ja "Blackened Metal Damnation" MC puolestaan Witchhammer Productions.

Bestial Torture soitti ensimmäisen keikkansa Tampereella sijaitsevassa Varjobaarissa 22.09.2010.
 
Yhtye ei koskaan esiintynyt alkuperäisen laulajan kanssa.

## Jäsenet
* Incubus Fornikator – laulu (2011–2012)
* Sepulchral Desekrator – kitara (2007–2012)
* Decadent Korpse – kitara (2009–2012)
* Sadistik Demonosopher – bassokitara (2009–2012)
* Tuska Triskaidekamaniak – rummut (2007–2012)

### Entiset jäsenet
* Sacrilegious Lunatic – laulu (2010–2011)
* Aggressor Perverssor – laulu (2007–2010)
* Satanik Desaster – kitara, bassokitara (2007–2009)

## Diskografia
* 
*
Vääntelänkoski

**Vääntelänkoski** (myös **Väänteenkoski**) on Aurajoen toiseksi alin koski Liedossa. Kosken pituus on 100 metriä ja pudotus noin 1,5 m. Keskellä viljelysmaisemaa sijaitsevan kosken pohja muodostuu laakeista kallioista. Kosken ylittää kävelysilta. Aiemmin koskessa on ollut mylly, joka purettiin vuonna 1958. Lähellä koskea on eräs Aurajokilaakson harvoista hakamaista.

## Lähteet
2001 Maniacs

**2001 Maniacs** on vuonna 2005 ilmestynyt yhdysvaltalainen kauhukomedia. Elokuvan on ohjannut Tim Sullivan ja siinä näyttelevät muun muassa Robert Englund, Lin Shaye, Giuseppe Andrews ja Jay Gillespie.

Elokuva kertoo yliopisto-opiskelijoista, jotka ovat menossa Daytona Beachiin, mutta oikotie johtaa Pleasant Valleyn pikkukaupunkiin. Siellä järjestetään sisällissodan muistoksi ”Guts and Glory” -juhla, mutta hauskanpito muuttuu verilöylyksi, kun opiskelijat tajuavat, että he ovat itse juhlan ateriana.

## Rooleissa

## Aiheesta muualla
*
Bulkhead

**Bulkhead** on Transformers-universumissa esiintyvä Autobotti.

## Transformers: Energon
*[[Transformers: Energon]]issa* Bulkhead oli hieman vanhuudenhöperöltä vaikuttava Autobottikomentaja, joka oli ryhmänsä mukana ollut muutaman vuosituhannen ajan vankina toisessa ulottuvuudessa, jonne Unicron oli imaissut Alpha Q:n kotiplaneetat. Bulkheadin ryhmään kuuluivat Autobotit Cliffjumper ja Downshift.

## Transformers: Animated
*[[Transformers: Animated]]issa* Bulkhead on iso ja vahva, mutta hieman kömpelö Autobotti, joka kuului Optimus Primen johtamaan ryhmään. Bulkhead muuntautuu SWAT-panssariautoksi. Kömpelyydestään huolimatta, hän on sekä vahva että älykäs.

Bulkhead oli aina erittäin innostunut avaruussiltatekniikasta ja sarjan 2. kauden lopussa ilmeni, että hän oli tilastojen mukaan koko Cybertronin paras avaruussiltateknikko.

## Aligned-jatkumo
### Transformers: Exiles
Kirjan *[[Transformers: Exiles]]* mukaan Bulkhead oli osa Arkin miehistöä sen lähtiessä Cybertronilta.
### Transformers: Prime
 Sarjassa *[[Transformers: Prime]]* Bulkhead on Autobottien lihasvoiman keskipiste. Hänellä on kuitenkin paljon tunteellisuutta. Hän ei haluaisi satuttaa pienempiä tovereitaan. Maassa hän ystävystyi Miko Nakadain kanssa.

Bulkhead oli ennen yksi Romuttajista, mutta Hardshell surmasi suurimman osa hänen tovereistaan, muun muassa Insecticonin. Hänen tovereistaan elävät vielä ainakin Wheeljack sekä Ultra Magnus.

Autobottien etsiessä Iaconin reliikkejä Bulkhead joutui kosketuksiin Tox-Enin, limamaisen energonin kanssa, joka voi olla jopa hengenvaarallista ja jota Decepticonit käyttivät aikoinaan kemiallisena aseena. Bulkhead onnistui tuhoamaan sen, mutta yrittäessään palata maasillan () kautta tukikohtaan, Hardshell ampui häntä selkään. Bulkhead kuitenkin jäi henkiin.

## Hahmoa näytelleet

## Lähteet
Prince Kajuku

**Prince Kajuku** on UFO:n kappale vuodelta 1971. Se julkaistiin albumilla *[[UFO 2: Flying]]* ja singlenä, joka oli albumin ainoa singlejulkaisu. B-puolena oli instrumentaalikappale ”The Coming of Prince Kajuku”, joka on myös *Flying*-albumilla.

## Kappaleen nimi

”Prince Kajuku” on hyvin raskasriffinen hard rock -kappale. Yhtye soitti sitä usein keikoillaan sen julkaisun jälkeen.

Sanaa ”Kajuku” ei löydy mistään sanakirjasta, vaan yhtyeen laulajan Phil Moggin mukaan se oli lempinimi eräälle miehelle, joka työskenteli UFO:lle. Mies oli hyvin pitkä ja hänen hiuksensa muistuttivat Marsha Huntin hiuksia. Aluksi häntä kutsuttiin nimellä ”Prince” (suom. *prinssi*), mutta myöhemmin joku lisäsi nimeen sanan ”Kajuku”, jolla ei ollut mitään merkitystä. Yhtye ei ole kertonut, mistä se on saanut innoituksen itse kappaleen sanoituksiin.

## Vastaanotto
Rateyourmusic.com-sivuston käyttäjät arvioivat ”Prince Kajukun” sen ilmestymisvuonna 587:nneksi parhaiden singlejulkaisujen listalla. Listoilla kappale ei juuri menestynyt, paitsi Saksassa, jossa se ylsi singlelistan sijalle 26. Sen sijaan ”Prince Kajuku” ei yltänyt ollenkaan esimerkiksi Yhdysvaltain singlelistoille. 

## Julkaisut
”Prince Kajukun” singleversiosta on tehty kolme eri painosta, jotka ovat kaikki eri levy-yhtiöiden julkaisemia. Kappale on julkaistu kaiken kaikkiaan kahdeksallatoista eri äänitteellä, ja se on mukana mm. kokoelma-albumeilla **' sekä ''[[Beginnings (UFOn albumi)|Beginnings]]''.

== Singlen sisältö ==
* Kaikki kappaleet kirjoittaneet [[Pete Way]], [[Phil Mogg]], [[Andy Parker (rumpali)|Andy Parker]] ja [[Mick Bolton]].
**A-puoli**
# 
**B-puoli'''
# 

## Kokoonpano
* Phil Mogg – laulu
* Mick Bolton – kitara
* Pete Way – bassokitara
* Andy Parker – rummut

## Lähteet